ચીનની વેબસાઈટ પર વાણિજ્ય પ્રતિનિધિ દ્વારા કરવામાં આવેલા નિવેદનમાં આ અંગે જણાવવામાં આવ્યું છે. મોટરસાઇકલ્સથી લઇને સ્ટીમ ટર્બાઇન્સ અને રેલવે કાર સુધીનાં માલસામાન પર ચાઇનીઝ આયાત પર યુ.એસ. ૨૫ ટકાનો વધારો કરશે. અને ચીન તેની પ્રતિક્રિયામાં કોલસા, તબીબી સાધનો, વેસ્ટ પ્રોડક્ટસ, કાર અને બસો સહિતની વસ્તુઓ પર સમાન કર લગાવશે. ઇન્ટરનેશનલ અફેર્સના યુ.એસ. ટ્રેઝરી અંડર સેક્રેટરી ડેવિડ માલપાસ અને ચીનનાં ડેપ્યુટી કોમર્સ પ્રધાન વાંગ શૌવેન અગાઉ બુધવારે મળ્યા હતા. પરંતુ હવે પ્રત્યક્ષ વેપાર ચર્ચાઓ માટે તેઓ આજે ફરીથી મળશે. અમેરિકા અને ચીનના અધિકારીઓ બે મહિનાથી પણ વધુના સમયગાળા બાદ બંને દેશો વચ્ચે તણાવપૂર્ણ વેપાર સંબંધો સુધારવા માટે બેઠક કરશે.